हेलेन आइन् असमबाट
अमेरिकी साहित्यकार, राजनीतिज्ञ एवं प्राध्यापक हुन् हेलेन केलर । जन्मेको डेढ वर्षमै आँखा नदेख्ने र कान नसुन्ने भइन् । आज उनी संसारकै लागि प्रेरणा बनेकी छन् । उनकै आत्मकथामा आधारित नाटक ‘हेलेन’ हेर्दै गर्दा दर्शक भावुक मात्रै बनेनन्, जीवन्त अभिनयमा आँसु पनि झारे । प्रदेश २ का आन्तरिक मामिला तथा कानुन मन्त्री ज्ञानेन्द्र यादवले त उत्प्रेरणात्मक र शिक्षामूलक नाटकलाई विद्यालयमा समेत पुर्‍याउने घोषणै गरे । 